Black Panther (elokuva)

Black Panther on vuonna 2018 ensi-iltansa saanut yhdysvaltalainen geopoliittinen supersankarielokuva, joka perustuu Marvel Comicsin sarjakuvahahmoon Musta Pantteri. Se on Marvel Cinematic Universen (MCU) kahdeksastoista elokuva ja kuudes elokuva. Elokuvan ohjasi Ryan Coogler, joka myös käsikirjoitti sen Joe Robert Colen kanssa. Elokuvan pääosissa esiintyvät Chadwick Boseman, Michael B. Jordan, Lupita Nyong’o, Danai Gurira, Martin Freeman, Daniel Kaluuya, Letitia Wright, Winston Duke, Angela Bassett, Forest Whitaker ja Andy Serkis. Elokuvassa T’Challa palaa kotimaahansa Wakandaan noustakseen sen valtaistuimelle mutta kohtaa vihollisen, joka suunnittelee maailmanlaajuista vallankumousta.
Wesley Snipes mainitsi vuonna 1992 aikovansa tehdä Mustasta Pantterista elokuvan, ja hanketta kehiteltiin useasti, mutta se ei edennyt tuotantoon. Myöhemmin elokuva mainittiin syyskuussa 2005 yhtenä kymmenestä Marvel Studiosin suunnittelemasta ja Paramount Picturesin levittämästä elokuvasta, ja tammikuussa 2014 Mark Bailey palkattiin sen käsikirjoittajaksi. "Black Panther" julkistettiin virallisesti lokakuussa 2014, ja Boseman teki esiintymisensä Mustan Pantterin roolissa elokuvassa "". Vuoden 2015 lopulla sekä Cole että Coogler liittyivät mukaan projektiin, ja toukokuussa 2016 paljastettiin osa elokuvan muista näyttelijöistä. Elokuva kuvattiin tammikuusta 2017 huhtikuuhun asti EUE/Screen Gemsin studiolla, Pinewood Atlanta Studiosilla sekä Etelä-Koreassa.
"Black Panther" sai maailmanensi-iltansa Los Angelesissa 29. tammikuuta 2018, ja elokuvateattereihin se ilmestyi 16. helmikuuta 2018. Elokuva sai erittäin myönteisen vastaanoton; kriitikot ylistivät ohjausta, hahmojen asuja, toimintakohtauksia, musiikkia ja näyttelijöiden roolisuoritusta, ja muutamat kutsuivat "Black Pantheria" yhdeksi MCU:n parhaista elokuvista. Elokuva on tähän mennessä tuottanut yli 1,3 miljardia dollaria lipputuloja ja on tällä hetkellä kymmenenneksi eniten tuottanut elokuva. Elokuva sai seitsemän Oscar-ehdokkuutta vuoden 2019 gaalassa (muun muassa parhaasta elokuvasta, voittaen parhaan puvustuksen, parhaan musiikin ja parhaan lavastuksen palkinnot). Elokuva sai myös kolme Golden Globe -ehdokkuutta ja voitti parhaiden erikoistehosteiden Bafta-palkinnon, sekä sen lisäksi kaksi Screen Actors Guild -palkintoa ja kolme Critics’ Choice Movie Awards -palkintoa. Elokuvan jatko-osa, "", sai ensi-iltansa 11. marraskuuta 2022. Lisäksi tekeillä ovat kolmas elokuva sekä Disney+-animaatiosarja "Eyes of Wakanda", joista jälkimmäinen tullaan julkaisemaan elokuussa 2025.
Juoni.
Vuosisatoja sitten viisi afrikkalaista heimoa kävi sotaa miljoonia vuosia sitten pudonneesta meteorista, joka koostui vibranium-nimisestä metallista. Eräs soturi joi vibraniumin vaikutuksille altistuneesta “sydämen muotoisesta yrtistä” tehtyä nestettä ja sai yli-inhimilliset voimat ja ketteryyden. Hänestä tuli ensimmäinen ”Musta Pantteri” ja hän muodosti oman heimonsa sekä neljän muun heimon (jokiheimon, kaivosheimon, kauppiasheimon ja rajaheimon) kanssa valtion nimeltä Wakanda, vuorilla elävän jabariheimon ollessa ainut heimo, joka ei tunnustanut Mustaa Pantteria hallitsijakseen. Ajan myötä Wakandasta tuli vibraniumin avulla huipputeknologinen valtio, mutta eristäytyi muusta maailmasta ja esiintyi näiden silmissä pelkkänä kehitysmaana.
Vuonna 1992 kuningas T’Chakan nuorempi veli ja Wakandan tiedusteluyksikkö Sotakoirien jäsen N’Jobu on peitetehtävissä Oaklandissa, Kaliforniassa. Mutta hän alkaa uskoa, että Wakandan eristäytymispolitiikasta on enemmän haittaa kuin hyötyä, ja vannoo toimittavansa Wakandan aseteknologiaa afrikkalaisvähemmistöille ympäri maailmaa, jotta nämä voisivat nousta sortajiaan vastaan ja orjuuttaa koko muun maailman. Tätä varten hän lähettää asekauppias Ulysses Klaue’n varastamaan Wakandasta vibraniumia. Eräs toinen vakooja, Zuri, ilmoittaa tästä T’Chakalle, joka saapuu pidättämään N’Jobun. Mutta N’Jobun uhatessa Zurin henkeä, T’Chaka joutuu vastentahtoisesti tappamaan veljensä. Hän käskee Zuria pitämään totuuden N’Jobun kuolemasta salassa ja jättää N’Jobun puoliamerikkalaisen pojan, Erik Stevensin (wakandalaisnimeltään N’Jadaka), omilleen.
Vuosia myöhemmin, T’Chakan kuoltua Helmut Zemon toimien seurauksena, hänen poikansa ja nykyinen Musta Pantteri T’Challa palaa Wakandaan noustakseen sen valtaistuimelle. Matkan aikana hän ja erikoisryhmä Dora Milajen kenraali Okoye pelastavat Sotakoiriin kuuluvan T’Challan entisen rakastajattaren, Nakian, ja he saapuvat kruunajaisseremoniaan, T’Challan äidin Ramondan ja pikkusisko Shurin odottaessa heitä. Seremonian aikana jabariheimon nykyinen päällikkö M’Baku haastaa T’Challan kaksintaisteluun Wakandan kruunusta. T’Challa voittaa rituaalitaistelun ja hänet kruunataan Wakandan kuninkaaksi, hänen annettua M’Bakun poistua paikalta elävänä.
Sillä välin Klaue ja aikuinen Erik, nykyään entinen black ops -sotilas ja tunnettu myös nimellä ”Killmonger”, ovat varastaneet Lontoosta wakandalaisen artefaktin ja Klaue on menossa Busaniin, Etelä-Koreaan, myymään sitä. T’Challan ystävä W’Kabi, jonka vanhemmat Klaue oli tappanut, vaatii T’Challaa nappaamaan Klauen. T’Challa, Okoye ja Nakia matkustavat Busanissa sijaitsevaan maanalaiseen kasinoon, jossa paljastuu, että artefaktin ostaja oli CIA-agentti Everett Ross, joka pidättää Klaue’n vastoin T’Challan tahtoa. Klaue paljastaa Rossille totuuden siitä millainen Wakanda todellisuudessa on, ennen kuin Killmonger vapauttaa hänet. Ross haavoittuu suojellessaan Nakiaa ja T’Challa vie hänet Wakandaan Shurin parannettavaksi. Zuri, nykyään kylänvanhimpien puhemies, kertoo T’Challalle totuuden N’Jobusta, kun taas Killmonger tappaa Klaue’n ja vie hänen ruumiinsa W’Kabille ja rajaheimolaisille. Hän paljastaa kylänvanhimmille todellisen henkilöllisyytensä ja haastaa T’Challan taisteluun valtaistuimesta. Killmonger tappaa Zurin ja voittaa rituaalitaistelun T’Challaa vastaan, minkä päätteeksi hän heittää tämän vesiputoukseen. Juotuaan sydämen muotoisen yrtin nestettä ja poltettuaan koko yrttitarhan, Killmonger päättää rajaheimolaisten tuella jatkaa isänsä suunnitelmia ja alkaa valmistella aseiden toimitusta wakandalaisille vakoojille ympäri maailmaa. Nakia, Shuri, Ramonda ja Ross lähtevät pyytämään apua jabariheimolta.
Jabariheimolaiset olivat pelastaneet tajuttoman T’Challan, koska tämä oli säästänyt M’Bakun hengen. Nakia parantaa T’Challan viimeisellä sydämen muotoisella yrtillä, ja T’Challa syytti ”esi-isien tasolla” isäänsä ja tämän edeltäjiä Killmongerin teoista, päättäen lähteä jatkamaan taistelua Killmongeria vastaan. Dora Milajen jäsenet kääntyvät Killmongeria vastaan ja käyvät yhdessä yhdessä Shurin, Nakian sekä jabariheimon sotureiden kanssa taisteluun W’Kabia ja rajaheimolaisia vastaan, Rossin käyttäessä wakandalaista suihkukonetta asekuljetusten pysäyttämiseksi. T’Challan ja Killmongerin taistelu siirtyy vibranium-kaivokseen, missä T’Challa käyttää kaivoksen ääniteknologiaa häiritäkseen Killmongerin pukua ja saa tilaisuuden haavoittaa tätä. Killmonger kieltäytyy parantumisesta ja vangitsemisesta, päättäen mieluummin kuolla vapaana.
T'Challa päättää luopua eristäytymispolitiikasta ja perustaa Oaklandiin apukeskuksen, jonka hän jättää Nakian ja Shurin vastuulle. Lopputekstien välissä näytetyssä kohtauksessa Yhdistyneet kansakunnat järjestää Wienissä kokouksen, jossa T’Challa paljastaa maailmalle totuuden Wakandasta. Lopputekstien jälkeen näytetyssä kohtauksessa Shuri auttaa aivopesustaan parantunutta Bucky Barnesia aloittamaan Wakandassa uuden elämän.
Tuotanto.
Kehitys.
Kesäkuussa 1992 Wesley Snipes julkisti aikovansa tehdä elokuvan Mustasta Pantterista, ja elokuuhun mennessä, hän oli aloittanut elokuvan työstämisen. Heinäkuussa 1993 Snipes kertoi suunnittelevansa "The Black Pantherin" tuotannon aloittamisen "Demolition Manin" jälkeen. Tammikuussa 1994 Snipes osallistui neuvotteluihin Columbia Picturesin kanssa Mustan Pantterin näyttelemisestä, ja maaliskuussa Stan Lee osallistui elokuvan kehittämisprosessiin, mikä aloitettiin toukokuussa. Tammikuussa 1996 Lee sanoi, ettei ollut tyytyväinen projektin käsikirjoituksiin.
Heinäkuussa 1997 "Black Panther" lisättiin suunniteltavien Marvel Comicsin elokuvien joukkoon. Maaliskuussa 1998 Marvel palkkasi Joe Quesadan ja Jimmy Palmiottin työstämään "Black Pantheria". Elokuussa 1998 Marvelin yritysongelmat jättivät projektin jäihin. Elokuussa 1999 Snipes liittyi mukaan tuottajaksi ja mahdollisesti myös pääosan esittäjäksi. Toukokuussa 2000 Artisan Entertainment julkisti tehneensä sopimuksen Marvelin kanssa Mustaan Pantteriin pohjautuvan elokuvan rahoittamisesta, tuottamisesta, ja levittämisestä. Maaliskuussa 2002 Snipes sanoi aikovansa toteuttaa "" tai "Black Pantherin" vuonna 2003, ja toisti kiinnostuksensa viisi kuukautta myöhemmin. Heinäkuussa 2004 "Blade 3:n" ohjaaja David S. Goyer sanoi, ettei Snipes todennäköisesti tulisi esittämään Mustaa Pantteria, sanoen, "Hän on jo niin juurtunut Bladen rooliin, että toinen Marvel-sankari voisi olla jo ylilyönti."
Syyskuussa 2005 Marvelin toimitusjohtaja Avi Arad ilmoitti "Black Pantherin" tulevan olemaan yksi Marvel Studiosin kehittämästä ja Paramount Picturesin levittämistä elokuvista. Kesäkuussa 2006, Snipes kertoi Men's Fitness -lehdelle elokuvan eteen oli tehty jo paljon työtä, ja toivoi sille löytyvän pian ohjaajan. Helmikuussa 2007 Kevin Feige, Marvel Studiosin tuotannon johtaja ilmoitti "Black Pantherin" olevan Marvelin kehitysaikataulussa. Heinäkuussa 2007 ohjaaja John Singleton sanoi pyrkineensä "Black Pantherin" ohjaajaksi. Maaliskuussa 2009 Marvel yritti palkata käsikirjoittajia auttamaan toteuttamaan luovan keinon tuoda valkokankaalle vähemmän tunnettua supersankarihahmoja, kuten Musta Pantteri, Cable, Tohtori Outo, Rautanyrkki, Yöhaukka ja Vision. Nate Moore, käsikirjoitusohjelman johtaja, auttoi valvomaan Mustan Pantterin elokuvan kehitystä. Tammikuussa 2011 Marvel Studios palkkasi dokumenttielokuvia tehneen Mark Baileyn tekemään käsikirjoituksen "Black Pantherille", Feigen toimiessa tuottajana. Lokakuussa 2013, Feige sanoi elokuvan olevan "ehdottomasti kehityksessä", lisäten, "Kun on jokin niin rikas valtio kuin Wakanda ja [Mustan Pantterin] taustatarina — ja vibranium selvästi esiteltynä jo [Marvel Cinematic Universessa] — En tiedä milloin, mutta meillä on varma suunnitelma tuoda hahmo henkiin jonain päivänä."
Lokakuussa 2014 Feige julkisti elokuvan saavan ensi-iltansa 3. marraskuuta 2017 ja että Chadwick Boseman tulisi esittämään Mustaa Pantteria. Feige sanoi Marvelin harkitsevan vähemmistöihin kuuluvia elokuvantekijöitä ohjaajaksi ja käsikirjoittajaksi, sanoen "teemme samaa kuin aina ennenkin, eli etsimme parhaita mahdollisia elokuvantekijöitä, käsikirjoittajia ja ohjaajia. Joten en voi sanoa varmasti, että palkkaamme ketään vähemmistötieteen perusteella, mutta tapaamme paljon ihmisiä." Hän lisäsi studion tavanneen Reginald Hudlinin, Musta Pantteri -sarjakuvien entisen kirjoittajan. Tammikuussa 2015 Boseman totesi elokuvan olevan "aivoriihivaiheessa" selittäen, "Luulen, että juuri nyt käydään läpi mahdollisuuksia siitä mitä hän voi tehdä... erittäen selviää miltä se näyttää ja millaiselta sen pitäisi tuntua tietyillä hetkillä. Mutta käymällä vain [materiaalia] läpi, koska yhden ja seuraavan tarinan tarinan välillä on ero siinä kuka hän – yrittäen löytää keinoa yhdistää nuo asiat toisiinsa." Helmikuussa 2015 Marvel siirsi ensi-iltaa uudelle ajankohdalle: 6. heinäkuuta 2018. Huhtikuussa 2015 Feige paljasti tulevansa tapaamaan ohjaajia "in" jälkeen kuukauden lopussa, ja että "näyttelijöiden valinta oli jo käynnissä monilla eri tavoilla. Osa niistä [on tunnettu], ja osa [ei]."
Toukokuussa 2015 Marvel oli neuvotteluissa Ava DuVernayn kanssa joko tämän elokuvan tai "Captain Marvelin" ohjaamisesta. Kesäkuussa Feige vahvisti tavanneensa DuVernayn muiden ohjaajien kanssa ja selitti odottaneensa päätöstä vuoden 2015 keskelle tai loppuun mennessä. Heinäkuun 2015 alussa, DuVernay sanoi, että oli kieltäytynyt elokuvan ohjaamisesta sanomalla, "Marvelilla on tietty tapa tehdä asioita ja minusta ne ovat fantastisia ja monet ihmiset rakastavat sitä mitä he tekevät. Rakastin sitä tapaa, jolla he tavoittivat minut... [mutta] meillä oli eriäviä ideoita siitä millainen tarinan tulisi olla... Lopulta päädyttiin tarinaan ja perspektiiviin. Emmekä me nähneet samalla tavalla. Parempi, että ymmärrän nyt kuin mainitsen myöhemmin luovat erot välillämme." Myöhemmin saman kuukauden aikana DuVernay lisäsi, "Minulle oli läpi käytävä prosessi, siitä kenen kanssa haluta sänkyyn? Koska se todella oli kuin avioliitto, ja tässä tapauksessa se kestäisi kolme vuotta. Se olisi kuin tekisi kolme vuotta asioita, jotka eivät ole minulle tärkeitä. Joten kysymys oli, olisiko tässä minulle riittävän tärkeää tekemistä? Yhdessä vaiheessa vastaus oli kyllä, koska ajattelin, että oli arvokasta kuvitella maailmalla sellainen kulttuuri tietyllä merkittävällä tavalla: jännitystä, toimintaa, hupia, kaikkia noita asioita, ja vielä keskipisteenä tummaihoinen sankari — se olisi hyvin vallankumouksellista. Nämä Marvel-elokuvat menevät kaikkialle Shanghaista Ugandaan ja mikä tahansa mitä minä luultavasti tekisin tavoittaisi monet ihmiset, joten arvostin sitä. Niin keskustelut jatkuivat, koska sellaisesta olin kiinnostunut. Mutta kaikkia kiinnostivat eri asiat... Minulle [on] tärkeää, että [työni] on aitoa sitä kohtaan mitä tällä hetkellä olin. Ja jos kompromisseja on liikaa, sitä ei vain yksinkertaisesti ollut tarkoitettu Ava DuVernayn elokuvaksi."
Lokakuussa 2015 F. Gary Graytä harkittiin elokuvan ohjaajaksi ennen kuin hänet valittiin ohjaamaan "Fast &amp; Furious 8", kun taas Joe Robert Cole, Marvelin sisäisen kirjoittajien ohjelman jäsen, oli lähellä allekirjoittaa sopimuksen elokuvan käsikirjoittamisesta. Saman kuukauden aikana Marvel siirsi ensi-iltaa jälleen, ja uutena päivämääränä oli 16. helmikuuta 2018. Joulukuussa 2015 Ryan Coogler osallistui neuvotteluihin elokuvan ohjaamisesta. Neuvottelut Cooglerin kanssa olivat viilentyneet jo ensimmäisessä tapaamisessa Marvelin kanssa, mutta ne lämpenivät uudelleen Cooglerin elokuvan "" myötä. Kuukauden lopulla Feige kuvaili elokuvaa "suureksi geopoliittiseksi toimintaseikkailuksi, joka keskittyy T’Challan perheeseen sekä hänen kuninkaallisiin ongelmiinsa Wakandassa, ja että mitä kuninkuus merkitsee". Feige lisäsi, että elokuvalla oli "hyvin tärkeä" yhteys "iin" ja sen nimeämättömään jatko-osaan. Hän lisäsi, että se olisi Marvel Studiosin ensimmäinen elokuva, jossa olisi "pääosin afroamerikkalainen näyttelijäkaarti".
Esituotanto.
Tammikuussa 2016 Marvel vahvisti Cooglerin "Black Pantherin" ohjaajaksi. Coogler, joka kasvoi sarjakuvien parissa, kommentoi "Black Pantherin" ohjaamista sanomalla että "se on minulle yhtä henkilökohtainen kuin pari viimeisintä elokuvaa, jotka minun oli mahdollista tehdä. Tunnen itseni todella onnekkaaksi kun voin tehdä jotain näin intohimoista jälleen kerran." Suostuttuaan elokuvan ohjaaksi Feigen "kosiskeltua" häntä siihen kuukausien ajan, Coogler vaati saada tuoda yhteistyökumppaneitaan edellisistä elokuvistaan työstämään "Black Pantheria" tehdäkseen elokuvasta erilaisen kuin muut MCU-elokuvat, jotka on usein "kuvannut, säveltäneet ja leikanneet samat talon sisäiset henkilöt". Coogler halusi "jättää eoman henkilökohtaisen leimansa" elokuvaan. Hän toi takaisin kuvaajaksi "Fruitvale Stationin" tekoon osallistuneen, sekä tuotantosuunnittelija Hannah Beachlerin ja säveltäjä Ludwig Göranssonin, jotka olivat mukana sekä "Fruitvale Stationin" että "Creedin" tuotannossa.
Helmikuussa 2016 Cole kuvaili "Black Pantherin" käsikirjoittamisen vastuuta tummaihoisia käsittelevien sosiaalisten ongelmien kannalta, sanomalla ""Black Panther" on historiallinen mahdollisuus olla osa jotain erikoista ja tärkeää, erityisesti silloin kun afroamerikkalaiset ovat vahvistamassa identiteettiään kohdatessaan parjausta ja epäinhimillistämistä. Kuva tummaihoisesta sankarista tällä asteikolla on todella jännittävää." Hän myös lisäsi, että "ajattelimme missä pain manteretta Wakanda sijaitsisi, ja millaisia ihmisiä ja millainen historia sillä olisi. Se on tutkintaprosessi, jossa autetaan tässä vaiheessa tiedottamaan tarinaa. Mutta aiomme tavata konsultteja, jotka ovat ekspettejä mantereen sekä Afrikan historian ja politiikan suhteen." Cole myöhemmin lisäsi, "[Afrikassa] on niin monia valtioita, joista jokaisella on erilainen historia, mytologia, ja kulttuuri, mutta se yritimme tehdä oli tämän historian ja joidenkin kulttuurellisten vaikutteiden kunnioittamista ja sitten ekstrapoloida ulos teknologiamme ja se miten näemme Wakandan, sekä valtion eri osat ja sen kulttuurin. Halusimme sen juurtuvan ensin todellisuuteen ja sitten rakentaa sen ulos sieltä, joten tuntisimme itsemme hyvin aidoiksi ja maadoitetuiksi." Coogler lisäsi heidän halunneen Wakandan "tuntuneen kuin valtiolta, yhden kaupungin sijalta" olevan kiinni todellisissa Afrikan valtioissa, joissa oli "useita heimoja, joilla oli omat kielet, omat kulttuurit sekä omat ruokakulttuurit ja poukeutumistavat. He elävät toistensa kanssa ja yhdessä he luovat näille valtioille identiteetin." Asujen suunnittelija Ruth E. Carter viittasi maasai-, himba-, dogon-, sotho- ja tuareg-heimoihin suunnitellessaan wakandalaisten asut.
Huhtikuussa 2016 Feige sanoi Cooglerin osallistuneen myös käsikirjoittamiseen, ja että kuvaukset alkaisivat "aivan seuraavan vuoden alussa". Feige huomautti "Civil Warin" laittaneen paljon "pohjatyötä" T’Challan moraliteettiin. "Civil Warissa" kuultiin myös Wakandan kieltä, jonka runkona toimi xhosan kieli, jota Boseman oppi elokuvassa T’Challan isää T’Chakaa esittäneeltä John Kanilta, sillä Kani itse puhuu kyseistä kieltä. Toukokuussa Lupita Nyong’o osallistui neuvotteluihin näyttelemään T’Challan rakastajarta, kun taas Michael B. Jordan valittiin "Black Pantheriin" tuntemattomaan rooliin hänen työskenneltyään Cooglerin kanssa aiemmin elokuvissa "Fruitvale Station" ja "Creed: The Legacy of Rocky". Saman kuukauden aikana, Coogler puhui keskusteli lähestymistavastaan työskennellä MCU:n parissa luoden silti jälleen yhtä "Ryan Cooglerin elokuvaa", sanomalla, Se mitä Marvel tekee ... on sisällön tekemistä tiettyyn universumiin, missä hahmot ovat sidoksissa toisiinsa ja kohtaavat keskenään, ja luulen, että minulle luova haaste—tehdä tästä elokuva niin henkilökohtainen kuin mahdollista. Se tulee olemaan henkilökohtaisin elokuvani tähän mennessä, mikä on hullusti sanottu, mutta siitä tässä on täysin kyse. Minulla on nyt pakkomielle tähän hahmoon ja sen tarinaan, ja luulen, että siitä tulee hyvin ainutlaatuinen ja silti sopiva tähän muodostettavaan kokonaiskerrontaan. Kasvoin sarjakuvien fanina, ja sama pätee sarjakuvissakin. Sinulla olisi Wolverinesta kertovia sarjakuvia ja ne olisivat paljon synkempiä ja raaempia kuin Ryhmä-X -sarjakuvat, mutta ne sopisivat sinulle silti, kun avaat Ryhmä-X -sarjakuvalehden. Se on uutta elokuvissa, mutta ei tarinankerronnassa.
Myöhemmin toukokuun aikana tuottaja Nate Moore paljasti kuvausten sijoittuvan Atlantaan, Georgiaan, ja että Marvel myös "tutki varmuudella sopivia kuvauspaikkoja Afrikasta". Vuoden 2016 San Diego Comic-Con Internationalissa, Nyong’o vahvistettiin näyttelijäksi elokuvaan Nakian roolissa, kun taas Jordanin roolihahmon paljastettiin olevan Erik Killmonger. Lisäksi, Danai Gurira valittiin näyttelemään Okoyea, ja Coogler paljasti kuvausten alkavan tammikuussa 2017. Coogler lisäsi, että hän ja Cole olivat saaneet inspiraatiota Ta-Nehisi Coatesin sillä hetkellä piirtämistä Musta Pantteri -sarjakuvista, sanoen "se mitä hän teki Pantterilla oli suorastaan uskomatonta. Voit todella nähdä hänen taustansa runoilijana jossain kohtaa. Ja sitä miten Brian Stelfreeze on käsitellyt sarjakuvan visuaalisuutta. Ja jotkut kysymykset, joita se kysyy." Coogler myös vihjaili heidän vetäneen "melkein jokaisesta" "Black Panther" -sarjakuvista, mukaan lukien Jack Kirbyn, Christopher Priestin (joista Coogler tunsi vetäneensä eniten), Jonathan Hickmanin, Hudlinin ja Coatesin tekemät sarjakuvat. Coogler kommentoi hahmojen erilaisuutta sanomalla "Me tavallaan valitsimme ja vedimme hahmot, jotka toimivat parhaiten tarinalle, jota yritämme kertoa ja luulen, että ihmiset näkevät elokuvat ja se tulee olemaan hyvin luonnollinen, koska et voi johtaa maata ilman hyvää joukkuetta ympärilläsi. Se on mahdotonta. On tavallaan luonnollista, että hahmot ponnahtavat esiin."
Syyskuussa 2016 testattiin näyttelijöitä M’Bakun rooliin, mukaan lukien Winston Duke ja Yahya Abdul-Mateen II. Kuukauden lopussa Duke valittiin hahmon näyttelijäksi. Moore huomautti, ettei M’Bakua tultaisi elokuvassa kutsumaan ”Apinamieheksi”, koska oli "paljon rodullisia vaikutuksia, jotka eivät sopineet hyvin" tummaihoiselle apinaksi pukeutuneelle mihelle. Tätä aspektia muutettiin niin, että M’Baku johtaa heimoa, joka palvoo gorilloja, M’Baku käyttäessä kuitenkin gorillaan viittaavaa rintapanssaria sekä käsi- ja jalkasuojuksia. Moore jatkoi, "Apinamies on ongelmallinen hahmo monista syistä, mutta ajatus, joka meillä oli Apinamiehestä, oli todella kiehtova. … It’s a line I think we’re walking, and hopefully walking successfully." Seuraavan kuukauden aikana Forest Whitaker valiittiin näyttelemään Zuria ja Daniel Kaluuya W’Kabia, minkä lisäksi Florence Kasumban paljastettiin palaavan "Captain America: Civil Warista" Ayon rooliin. Letitia Wright valittiin myös toistaiseksi tuntemattomaan rooliin. Lisäksi Angela Bassett valittiin näyttelemään T’Challan äitiä Ramondaa. Tammikuussa 2017 Sterling K. Brownin paljastettiin liittyneen näyttelijäkaartiin N’Jobun roolissa. Siihen aikaan, Marvel sai luvan Oaklandiin sijoittuvalta joukkoliikennejärjestelmältä AC Transit käyttää heidän logoaan elokuvassa 1990-luvulle sijoittuvassa takaumassa, jossa Berkeleyssä, Kaliforniassa sijaitsevassa Saint Mary's College High Schoolissa opiskeleva T’Challa meni linja-autolla kouluun. Oakland valittiin, koska se oli Cooglerin syntymäpaikkana.
Kuvaukset.
Kuvaukset alkoivat 21. tammikuuta 2017 EUE/Screen Gemsin studiolla sekä Pinewood Atlanta Studiosilla, ja niiden odotetaan kestävän kesäkuuhun 2017 asti. Kuvaukset sijoittuivat myös Sweet Auburnin naapurustoon sekä Atlantan kaupungintalolle, jälkimmäisen toimiessa elokuvassa Yhdistyneiden kansakuntien rakennuksena. Lisäkuvaukset sijoittuivat Etelä-Koreaan, Busanin kaupungin toimiessa autoilla tapahtuvan takaa-ajonkohtauksen kuvauspaikkana. Busanin kuvausajankohta on joko maaliskuun lopussa tai huhtikuun alussa. Kuvauksissa käytettiin 150 autoa ja yli 700 ihmistä. Busanin osuus kuvauksista alkoi 17. maaliskuuta 2017, Jagalchi Fish Marketin ollessa kuvauspaikkana, ja 21. maaliskuuta kuvaukset sijoittuivat Gwangalli Beachille Lisäksi elokuvaa tullaan kuvaamaan myös Marine Cityssä ja Gwangandaegyo Bridgella. Etelä-Korean kuvauksiin palkattiin myös sadoittain elokuva-alan opiskelijoita paikallisista yliopistoista sekä assistenttejä. Etelä-Korean osuudet kuvauksista päättyivät maaliskuun 27. päivän viikolla.
Pian kuvausten alkamisen jälkeen, Atandwa Kani, John Kanin poika, ilmoitti esiintyvänsä elokuvassa isänsä kanssa, jälkimmäisen uusiessa T’Chakan roolin. Lisäksi kuvauspaikalta otetut kuvat paljastivat Martin Freemanin palaavan Everett Rossin rooliin. Marvel julkisti virallisesti tuotannon alkamisen 26. tammikuuta, vahvistaen Freemanin, Wrightin ja John Kanin osaksi näyttelijäkaartia, ja paljastaen Andy Serkisin uusivan Ulysses Klaue'n roolin elokuvasta "Avengers: Age of Ultron". Vuoden 2017 CinemaConissa Wrightin paljastettiin näyttelevän Shuria, T’Challan siskoa. Kuvaukset päättyivät 19. huhtikuuta 2017.
Jälkituotanto.
Kesäkuussa 2017 Sydelle Noel paljasti näyttelevänsä Xoliswaa, yhtä Dora Milajen jäsenistä. Heinäkuussa 2017 Moore totesi "Black Pantherin" näytävän sekoitukselta "Kummisetää" ja James Bond -elokuvia, sanoen elokuvan olevan "suuri oopperamainen perhedraama, joka keskittyy kansainvälisen vakoilun maailmaan. Joten toivottavasti saamme parasta mahdollista kummastakin maailmasta." Feige kutsui lokuvan tarinan olevan "rikas kulttuurin kannalta tärkeissä asioissa. Kävimme näitä keskusteluja kaksi vuotta sitten, koska se oli luonnostaan sarjakuvien tarina. Nyt se näyttää korkeimmin juoksevalta asialta mitä olemme tehneet." Boseman myös vihjaili elokuvalla olevan yhtäläisyyksiä siitä kuinka Donald Trumpista tuli Yhdysvaltain presidentti Barack Obaman jälkeen.
Visuaalisten efektien luomisesta elokuvaan vastasivat Industrial Light &amp; Magic (ILM), Digital Domain, Double Negative, Luma Pictures, Mammal Studios, Method Studios, Rise Visual Effects Studios, Scanline VFX ja Trixter.
Musiikki.
Ludwig Göransson palkattiin elokuvan säveltäjäksi huhtikuussa 2017. Göransson matkusti Senegaliin ja Etelä-Afrikkaan nauhoittamaan paikallismuusikoiden esityksiä, joista syntyi perusta soundtrackille. Tämän lisäksi Kendrick Lamar tuotti elokuvalle hip hop -vaikutteisen soundtrackin nimeltä "Black Panther: The Album", Top Dawg Entertainmentin perustaja Anthony Tiffithin kanssa. Coogler valitsi Lamarin projektiin, koska tämän ”taiteelliset teemat sopivat yhteen elokuvassa tutkittavien asioiden kanssa.” Albumilta julkaistiin tammi- ja helmikuussa 2018 kolme singleä: ”All the Stars”, ”King's Dead” ja ”Pray for Me”. "Black Panther: The Album" julkaistiin 9. helmikuuta 2018, kun taas Göranssonin sävellykset elokuvaan sisältävä soundtrack "Black Panther (Original Score)" julkaistiin 16. helmikuuta 2018.
Julkaisu.
"Black Panther" sai ensiesityksensä Los Angelesin Dolby Theatressa 29. tammikuuta 2018. Elokuvateattereihin se ilmestyi Britanniassa on 9. helmikuuta 2018 ja Pohjois-Amerikassa sekä Suomessa 16. helmikuuta 2018. Alun perin suunniteltuna ensi-iltana oli 3. marraskuuta 2017, ennen kuin helmikuussa 2015 "in" lisääminen julkaisuaikatauluun siirsi elokuvan päivämäärälle 6. heinäkuuta 2018. Lokakuussa 2015 ensi-iltaa siirrettiin jälleen, kun "Ant-Man and the Wasp" lisättiin julkaisuaikatauluun.
Tulevaisuus.
Jatko-osat.
"Black Panther: Wakanda Forever" sai ensi-iltansa Suomessa 9. marraskuuta 2022 ja Yhdysvalloissa 11. marraskuuta 2022. Coogler palasi ohjaajaksi ja käsikirjoittajaksi. Nyong’o, Wright, Gurira, Freeman, Duke ja Bassett kuitenkin palaavat Nakian, Shurin, Okoyen, Everett Rossin, M’Bakun ja Ramodan rooleihin. Lisäksi Tenoch Huerta näyttelee Namoria. Boseman kuoli elokuussa 2020 paksusuolen syöpään, ja joulukuussa 2020 Disneyn Investor Day -tapahtumassa Feige ilmoitti, ettei T’Challalle valita uutta näyttelijää. Sen sijaan Shurilla oli elokuvassa merkittävämpi rooli.
Marraskuussa 2024, Coogler oli keskustellut Denzel Washingtonin kanssa mahdollisesta roolista kolmannessa elokuvassa. Seuraavan kuukauden aikana, Moore ilmoitti aikovansa maaliskuussa 2025 erota Marvel Studiosista, voidaakseen tuottaa elokuvia myös studion ulkopuolella, vaikka hän kertoi aikovansa tuottaa Marvel Studiosille vielä kolmannen "Black Panther" -elokuvan.
Televisiosarjat.
"Eyes of Wakanda".
Marvel Studios Animation julkisti yhden näistä sarjoista virallisesti joulukuussa 2023 animaatiosarjana nimellä "Eyes of Wakanda". Toukokuussa 2024, Todd Harrisin paljastettiin olevan sarjan luoja ja ohjaaja. Harris on aiemmin työskennellyt Marvel Studiosille storyboard artistina. "Eyes of Wakanda" koostuu neljästä jaksosta, jotka tullaan julkaisemaan Disney+:aan 6. elokuuta 2025 alkaen. Sarja kertoo Hatut Zararesta eli Sotakoirista, wakandalaisista sotureista, jotka ovat historian aikana etsineet eri puolilta maailmaa vaarallisia vibraniumista tehtyjä artefakteja.
Tuottamaton spin-off -sarja.
Helmikuussa 2021, Ryan Coogler oli kehittelemässä Wakandaan sijoittuvaa draamasarjaa yhtiönsä, Proximity Median, kautta. Danai Gurira oli sitoutunut toukokuussa palaamaan Okoyen rooliin, ja sarjan sanottiin olevan hahmon alkuperätarinan kertova spin-off. Helmikuussa 2025, Winderbaum sanoi, ettei sarja ollut enää tekeillä.